李若愚

李若愚（），字知白，號愚公，湖广汉阳府漢陽縣人，軍籍，明朝政治人物。

生平
少从张绪讲学。万历三十四年（1606年）丙午科湖广乡试举人，四十七年（1619年）己未科進士《萬曆四十七年己未科進士履歷》：李若愚，愚公，诗三房，壬午七月三十日生。汉阳县人，丙午十五，会一百九十八，三甲二十八。通政司政，本年授浙江温州府推官，辛酉本省同考，乙丑考选，本年改教常州府授，丙寅升博士，本年升刑部主事，己巳升员外，調虞衡司郎中，庚午廣西主考，辛未調武库司郎中，养病，甲戌補武选司郎中，甲戌升江西右参政。，出太史李國𣚴之门。初谒，座师曰：“向初入塾，蒙师以兄文见课，苦其不能习诵受笞。今得称师友，甚幸。”李亦哭失声。初授温州府推官，平反殊死以下数千人。时赵南星、高攀龙秉宪，推东南贤者必首及之，天啓五年（1625年）以卓异赴考选，媚璫者指为杨涟死友，遂谪常州府教授，迁国子监博士，复迁刑部主事。会江西积欠金花银五十馀万两，群小趣璫言于部，委若愚督催，立限三月，稍后期即逮矣。公至江西，檄下，郡县皆感公忠诚，一月便起解，而逆璫伏诛。公报命，奉㫖优叙，台省亦交章上荐，升兵部武选司。崇祯元年奉命犒大同师，上九边兵食冒帑，议战守策，又因旱陈言请诛魏党许显纯等七锦衣以慰忠魂，不雨请治臣罪，上立磔显纯等于市，甘霖大沛。寻升工部虞衡司员外郎，转营缮司郎中，崇祯三年主考广西《崇祯长编卷之三十四》：崇祯三年五月戊子，遣兵部主事杨鸿、工部主事王秉鉴主考四川，礼部员外徐应秋、刑部主事周昌儒主考广东，工部郎中李若愚、大理右评事沈应明主考广西。。崇祯四年升兵部武选司郎中，以验试武举不力，降四级调外任《崇祯长编卷之五十二》：崇祯四年十一月，帝以兵部验试武举不能力洗，积习仰遵，屡谕下部院议处。部院大臣闵洪学、陈于庭等议将王陞等六人投闲，章应望等十六人降罚，帝以为罪不蔽辜，驳行再议。洪学等复议将王陞、陆澄源、张灿垣、杨鸿、廖大亨、汪桂俱冠带闲住。章应望降四级外调。华允诚、李若愚、李灿、张虞机、李梴、唐绍尧、王应华、习孔化、魏肯构、王懋学各降四级。施元徵、边之靖、杨三宅、章自炳、孙彦奇各夺俸一级。李继贞、邹忠胤、苏寅宾姑免议。允之。。旋告病归。七年甲戌回部，大司马张公特疏荐为职方，吏部题补武选郎，武选于是肃然一清，上闻之，亦曰：京官不要钱者惟刘宗周、李若愚耳。八年乙亥升江西右参政，值流寇蔓延，抚军移镇，公选将材，备军实，严保甲，固城守，保障之功甚伟。岁祲，民大饥，倾橐治糜为倡，复便宜发积谷数十万石以赈，所全活无算。巡抚解公举公自代，俄连丧壮子，痛絶，竟解绶归。为司理时，分校浙闱，庚午典试广西，乙亥主江西拔贡试，皆称得人。明末起废，召为太仆寺卿，以老辞不拜。

著作
所著有《证学编》《读书録》《太极图义》《诗经七易稿》《歷代相臣传》《昭代名臣録》《烟霞盟年谱》《遗集》诸书。

墓葬
太仆李若愚墓在府治西崇文岭。

 家族 
曾祖李子成。祖父李錬，封兵科給事中。父李宗鲁，广西佥事。子李应槐，崇祯庚午副榜。李应橘，字敬仲，由明經选授中书，以子李昌祚贵赠中宪大夫大理寺少卿。李应梓顺治丁酉副榜《湖广通志》·李愚公传。

参考文献

R
Category:汉阳人
Category:萬曆三十四年丙午科湖廣鄉試舉人
Category:軍籍進士
Category:明朝溫州府推官
Category:明朝常州府儒學教授
Category:明朝國子監博士
Category:明朝刑部主事
Category:明朝兵部武庫司郎中
Category:明朝工部虞衡司郎中
Category:明朝工部營繕司郎中
Category:明朝兵部武選司郎中
Category:明朝鄉試正考官
Category:明朝江西布政使司參政